Ultradereita

A **ultradereita**, **extrema dereita** ou **dereita radical** refírese, dentro do concepto da existencia dunha esquerda e dereita, ao mais elevado grao de dereitismo no espectro ideolóxico. A política de extrema dereita envolve frecuentemente un foco na tradición, real ou imaxinada, en oposición as políticas e costumes que son considerados como reflexo do modernismo. Moitas ideoloxías de extrema dereita teñen desprezo ou desdén polo igualitarismo, mesmo que non sempre expresan apoio explícito á xerarquía social, elementos de conservadorismo social e oposición á maioría das formas de liberalismo e socialismo. Algúns grupos apoian unha forte ou completa estratificación social e a supremacía de certos individuos ou grupos considerados naturalmente superiores.

A defensa da ultradereita da supremacía baséase no que seus adeptos ven como características innatas de persoas que non poderían ser alteradas. O centro-dereita, pola contra, alega que as persoas poden acabar coa súa inferioridade de comportamento a través da mudanza dos seus hábitos e escollas. o neonazismo, o fascismo, o neofascismo e outras ideoloxías ou organizacións que presente puntos de vista extremistas, nacionalistas, chauvinistas, xenófobos, racistas ou reacionarios, que poden levar a opresión e violencia contra grupos de persoas en base a unha suposta inferioridade ou ameaza á nación, Estado ou institucións sociais tradicionais ultraconservadoras.

O populismo de dereita, unha ideoloxía política que moitas veces combina *laissez-faire*, nacionalismo, etnocentrismo e antielitismo, descríbese moitas veces como de extrema-dereita. O populismo de dereita polo xeral envolve apelacións ao "home común" e oposición á inmigración. Os defensores da teoría da ferradura interpretan o espectro de esquerda-dereita identificando a extrema-esquerda e a extrema-dereita, como tendo mais en común entre si, como extremistas, do que cada un ten cos centristas moderados.

## Historia 
A súa orixe ideolóxica reside no pensamento contrarrevolucionario conservador de De Maistre do século XIX que reivindicaba a Idade Media como modelo, situando a ruptura en 1789, cunha postura que se achegaba máis ao involucionismo.

Porén, o termo ultradereita ou extrema-dereita é relativamente moderno. Ten a súa orixe no lugar onde se sentaban no parlamento francés xurdido trala Revolución francesa. Os monárquicos e os conservadores da época sentábanse sempre no lado dereito e os liberais no esquerdo. O termo extrema dereita contraponse coa esquerda radical, e en certo modo é un movemento antagónico ás ideas revolucionarias da esquerda. Nese contexto apareceron movementos contrarrevolucionarios de ultradereita, especialmente en Francia e Italia.

Na primeira metade do século XX, o fascismo e o nazismo foron protagonistas de tráxicos episodios en Europa, mais acabaron sendo claramente derrotados trala segunda guerra mundial. As ideas que estes movementos representaban tiveron continuidade ao longo do tempo, como o Partido Nacionaldemocrático de Alemaña (NPD) fundado en 1964 ou Falange Española, partido sucesor do fundado en 1933 por José Antonio Primo de Rivera, este último cunhas ideas baseadas no fascismo italiano de Mussolini con ideas nacionalsindicalistas.

Considéranse partidos de extrema dereita aqueles cuxo ideario se vinculou ideoloxicamente co fascismo. a través de referencias aos seus mitos e símbolos, ademais do seguimento do programa fascista. Tamén desenvolven un activo labor de deslexitimación da democracia mediante unha oposición antisistema, aínda que tamén se inclúen os grupos neonazis, cuxa inspiración é a ideoloxía nazi (contracción da palabra alemá *Nationalsozialistische*, que significa 'nacional-socialista').

## Galería 

File:Review of reviews and world's work (1890) (14598069657).jpg|Seguidores do histórico movemento de ultradereita ruso Centurias Negras nunha marcha en 1905. 
File:March on Rome 1922 - Mussolini.jpg|Camisas negras do Partido Nacional Fascista liderado por Benito Mussolini durante a Marcha sobre Roma de 1922.  
File:Ku Klux Klan members march down Pennsylvania Avenue in Washington, D.C. in 1928.jpg|Membros do Ku Klux Klan (KKK), en Washington, D.C. en 1928
File:Bundesarchiv Bild 102-02134, Bad Harzburg, Gründung der Harzburger Front.jpg|Membros do Partido Nacionalsocialista Alemán dos Traballadores en 1931
File:Falange Members in Saragossa 1936 (Retouched).jpg|Membros de Falange en Zaragoza en 1936.
File:Wongwt 淺草 (17284224065).jpg|Acto dun grupo da ultradeira xaponesa en 2014

## Notas 
## Véxase tamén 
### Bibliografía 
* 
* 
* 
* 
* 
* 
### Outros artigos 
* Terceira posición